लजीज व्यंजनों और झूलों से सजने लगा है तेनुघाट डैम
नववर्ष 2016 के स्वागत के लिए तेनुघाट डैम तैयार हो गया। इसको लेकर यहां मेला की तैयारी शुरु हो गई है। यहां जिला के बाहर से भी लोग नव वर्ष का लुत्फ उठाने के लिए आने लगे हैं। खट्टी-मिठ्ठी यादों को बाय-बाय करते हुए नव वर्ष का स्वागत करने के लिए लोग तैयार हैं। यहां पिकनिक के लिए लोगों का आना शुरू हो गया है। यहां बटाटा पूरी, भेल पुरी, चाउमीन एग रोल, बच्चों के लिए झूला और हवा मिठाई का स्टाॅल से पिकनिक स्पॅाट सजाया जा रहा है।
पर्यटकों के स्वागत के लिए तैयार है तेनुघाट डैम
डैम के नीचे पिकनिक मनाती युवतियां।
विदेशी पंक्षी मनमोहक डैम को पर्यटक का इंतजार
तेनुघाटप्राकृतिक सौंदर्य से भरापूरा बेरमो अनुमंडल का हर्ट है। तेनुघाट में प्रत्येक वर्ष दिसंबर माह से ही पिकनिक को लेकर पर्यटकों का आने जाने का सिलसिला शुरु हो जाता है। यहां दिसंबर से जनवरी तक लोग जमकर पिकनिक मनाते हैं। एशिया के सबसे बड़े मिट्टी के इस तेनुघाट डैम (बांध) से सरकार को करोड़ों रुपए का राजस्व प्राप्त होता है। लेकिन इसके विकास में अपेक्षाकृत बहुत कम ध्यान है। यहां दो से ढ़ाई माह तक पिकनिक के दरम्यान पर्यटक नौका विहार का भी खूब मजा लेते हैं। लगभग 40-50 ग्रामीण अपना अपना वोट लेकर डैम में आते हैं अौर पर्यटकों को डैम का भ्रमण कराते हैं। यहां विदेशी साइबेरियन पंक्षी भी पहुंच चुके है। उक्त पंक्षी पूरे डैम में भ्रमण करते दिखाई दे रहे हैं। इससे मन मोहित हो जाता है। लोगों ने बताया कि यहां कई वर्षों से सर्दी के मौसम मे साइबेरियन पंक्षी आते रहे हैं। तेनुघाट में वर्षों पहले बने नौ लाख भवन आज मन मोहक है। इस भवन के सुंदरता एवं सौंदर्य वादियों में चारचांद लगा देती है।
hin_Deva hin_Deva hin_Deva hin_Deva hin_Deva hin_Deva